રાજકોટમાં કાલાવડ રોડ પર તથા ૧૫૦ ફૂટ રીંગ રોડ પર ત્રણ સ્થળે અને ગ્રીનલેન્ડ ચોકડી સહીત કુલ ૫(પાંચ) સ્થળે અંદાજે ૨૩૦ કરોડના ખર્ચે બ્રીજ બનવવા રાજય સરકાર દ્વારા રાજકોટ મહાનગરપાલિકાને મંજૂરી આપેલ છે જે અન્વયે ૧૦% રકમ લેખે આશરે ૨૩ કરોડ ની ગ્રાન્ટ મનપાને ચૂકવવામાં આવેલ છે પરંતુ, રાજકોટ મહાનગરપાલિકા દ્વારા આ તમામ બ્રીજોની ડીઝાઈન સહિતની મૂળભૂત કામગીરી જ હજુ મનપાના ઈજનેરો એ શરૂ કરી નથી અગાઉ પણ રાજકોટ મહાનગરપાલિકાને અન્ય બ્રીજોની ગ્રાન્ટ આવી ગઈ હોવા છતાં તે કામો પણ હજુ સુધીમાં રાજકોટ મનપા દ્વારા શરૂ કરવામાં આવેલ નથી તો આ જાહેર કરેલ નવા બ્રીજોના કામ કયારે થશે એ તો સમયઙ્ગ જ બતાવશે તેથી અમારી આપને વિનંતી છે કે આપ રાજકોટના પનોતાપુત્ર છો ત્યારે રાજકોટના કામોમાં અંગત રસ લઇ સત્વરે કામો શરુ કરાવી લોકોને સુવિધા મળે તે માટે સત્વરે પૂર્ણ કરાવશો તેવી રજૂઆત ગુજરાતના મુખ્યમંત્રી વિજયભાઈ રૂપાણીને કરેલ છે તેવું વશરામભાઈ સાગઠીયાએ નિવેદનનાં અંતે જણાવ્યું છે.